เวลากดตรงหัวตาเแล้วผมเห็นจุดดำๆตรงหางตาอะครับ ข้างในจุดดำๆมันจะเห็นภาพเบี้ยวๆ อะครับ เป็นทั้ง2ข้าง กดที่หางตาก็เห็นจุดดำตรงหัวตา กดบนมันก็เห็นจุดดำข้างล่างอะครับ ผมมีอาการ floater ร่วมด้วยครับ
สวัสดีค่ะ อาการ floater (หรือเงาตะกอนน้ำวุ้นตา) ที่เป็นอยู่นั้น หากมีอาการเหล่านี้ ก็เรียกว่ามี floater ได้ ได้แก่ การเห็นจุดดำเล็กๆ ลอยไปมา โดยเฉพาะเมื่อมองออกไปในบริเวณที่มีแสงสว่าง มองพื้นผิวที่เป็นสีขาว หรือมองท้องฟ้า แต่หากอยู่ในที่ร่ม หรือในที่มืด ก็จะมองไม่เห็นจุดดำเล็กๆ นั้น ทั้งนี้ รูปร่างของจุดดำนั้น จะมีลักษณะแตกต่างกันออกไปตามรูปร่างของตะกอนในน้ำวุ้นตา เช่น เป็นจุดวงแหวน หยากไย่คล้ายใยแมงมุม เป็นต้น คนปกติทั่วไป อาจเห็นเงาดำได้ 2 - 3 จุด ส่วนใหญ่ไม่มีอันตราย เป็นเพียงการเปลี่ยนแปลงตามธรรมชาติของตาเมื่ออายุเพิ่มมากขึ้นเท่านั้น หรือในผู้ที่มีสายตาสั้น ก็มักจะพบปรากฏการณ์นี้ได้มากกว่าคนปกติดังนั้น หากเห็น floater แค่ 2-3 จุด และยังไม่มีอาการผิดปกติอื่นๆ อาจสังเกตอาการไปก่อนได้ แต่หากมีจุดเงาดำจำนวนมากหรือเพิ่มมากขึ้นจากเดิม และมีแสงคล้ายฟ้าแลบหรือแสงแฟลชจากกล้องถ่ายรูปร่วมด้วย แนะนำควรไปพบจักษุแพทย์เพื่อรักษาค่ะ เพราะหากปล่อยให้วุ้นตาเสื่อมมา อาจเกิดการลอกของจอประสาทตาได้ ซึ่งอาจส่งผลต่อการมองเห็นได้ค่ะส่วนการใช้มือไปกดลูกตานั้น ย่อมทำให้การมองเห็นภาพผิดปกติไปได้ ดังนั้น ไม่ควรใช้มือไปกดที่ตาบ่อยๆ เพราะย่อมเป็นการเพิ่มความดันในลูกตา อาจส่งผลเสียต่อจอประสาทตามมาได้ค่ะ